**Pripreme u punom jeku**

 U Zadruzi je uvijek radno, maštovito, ofarbano, stakleno, mirisno… jer takvi su u proizvodi koje užurbano pripremaju vrijedne ruke naših Zadrugarki!

Od voditeljice Zadruge, gđe Alica Jugovac, doznali smo gdje će se, čime i kada predstaviti raznovrsni rad Zadrugara. Od 5. do 12. travnja za vrijeme Škole stvaralaštva Novigradsko proljeće Zdruga organizira prodajnu izložbu suvenira; morski motivi punjeni lavandom iz vlastitog uzgoja ( ribe, zvjezdače, konjici, folpi), med iz vlastitog uzgoja, motivi grada od recikliranog drva i broševi od filca.

Krajem travnja planiran je nastup na Danima cvijeća u Poreču, čemu prethodi nastup na Smotri učeničkih zadruga Istarske županije. Na Županijskoj smotri i Cvjetnom sajmu bit će izloženi ukrasno-uporabni predmeti s cvjetnim motivima ( vitraj, tanjuri ukrašeni rižinim papirom, dekorativni cvjetni broševi i vrećice s lavandom).

 Važno je naglasiti da će Županijska smotra biti izlučno natjecanje za izbor najbolje zadruge Istarske županije za Državnu smotru, a posebno se biraju i predmeti koji će svaku od zadruga prisutnoj na Županijskoj smotri predstaviti na Županijskom stolu na Državnoj smotri u Zagrebu.